какво трябва да знаят пациентите във връзка с коремната пластика? какво представлява самата хирургическа интервенция – коремна пластика?
целта на коремната пластика е да се премахне излишната кожа и мастна тъкан и да се затегнат мускулите на предната коремна стена, за да се получат по-прави и атрактивни линии.  
  
при тази операция се правят два разреза. единият се прави като хоризонтален разрез, над срамната кост, ниско долу в коремната област.  
  
другият се прави около пъпът, като остава леко вътрешен разрез, който лесно може да бъде скрит. целта на това е да се премахнат увисналата кожа и мастна тъкан в корема.  
  
благодарение на вторият разрез около пъпът, той бива отделен от увисналата кожа и след приключване на процедурата бива върнат на мястото си, но вече върху стегната коремна област.  
   
 вашият пластичен хирург стяга коремните мускули и предната коремна стена с конци, след отстраняване на излишната мастна тъкан и увисналата кожа.  
  
след това коремът се разтяга до новото положение, като се фиксира с конци и се получава новата визия с атрактивни линии. по този начин се заличават и пукнатините по кожата в долната част на корема, но за пукнатините в горната част можем да кажем, че може да избледнеят, но няма да се заличат напълно.